Karl Ipsberg

Karl Ipsberg (3. jaanuaril 1870 Suure-Kambja vald – 29. juunil 1943 Vjatlagi vangilaager, Kirovi oblast (hukati)) oli eesti majandustegelane, ehitusinsener ja poliitik, mitme valitsuse liige.

 Hariduskäik 
Kambja kihelkonnakool
1888 Tartu Reaalkool
1897 Riia Polütehniline Instituut, ehitusinseneri diplom

 Töökäik 
1898–1911 töötas Venemaal Rjazani–Uurali ja Taga-Baikali raudtee ehitustööde juhatajana ning Smolenski raudteepiirkonna ülemana
1911–1913 oli "Estonia" teatrihoone ja Tallinna Krediidipanga hoone ehitustööde vastutav juhataja
1913 asutas ehitustehnilise kontori ja tegutses kuni 1917 mitme Tallinna tehase projekteerija ning ehitajana
alates 16. augustist 1918 Eesti Tehnika Seltsi Tehniliste Erikursuste juhataja. Seetõttu loetakse Karl Ipsbergi tänapäeval Tallinna Tehnikaülikooli esimeseks rektoriks
1918–1919 Eesti raudteede ülem
1921–1924 teedeminister
1928 uute Eesti raudteede ehitustööde juhataja
Raudteede Talituse Nõukogu liige

 Ühiskondlik tegevus 
Korporatsioon Vironia asutajavilistlane ja ainus auvilistlane (astus 1940. aastal korporatsioonist väljaK. Ipsberg. Mispärast ma "Vironiast" lahkusin. Rahvaleht, 29. märts 1940, nr. 74, lk. 2.). 
Eesti Tehnika Seltsi asutaja 1917 ja juhatuse liige; tegutses eestikeelse insenerikooli asutamise nimel, kuulus 1917–1918 ka kooli programmi ja õppekavade koostamise komisjoni.
1920 ekspert Tartu rahukonverentsil
Asutava Kogu ning I ja II Riigikogu liige
Eesti Inseneride Ühingu ja Insenerikoja aktiivne tegevliige Tehnilise Hariduse Edendamise Seltsi esimees 1930. aastail. Toetas tehnikakõrgkooli rajamist Tallinna.

 Tunnustus 
Valgetähe II klassi teenetemärk, 1938
Püha Stanislavi orden (III klass)
Püha Anna orden (I klass)
Soome Valge Roosi Ordu suurrist

 Vangistamine ja surm 
Karl Ipsberg küüditati NKVD poolt 14. juunil 1941. Ta hukati 27. juunil 1943 Vjatka vangilaagris.

Teoseid
Tehniline haridus vaeslapsena oma kodus (artikkel). Päevaleht 8. november 1933; uustrükk – Tallinna Tehnikaülikooli aastaraamat 2000, Tallinn 2001, lk 287–288 
Katkendeid mälestustest (1899–1919: Hiina piiril, Venemaal ja Eestis). Eessõna: Küllo Arjakas. Looming 1990, nr 10, lk 1382–97
Kas väärtuslik muinasvara või vana kolu? [Tallinna vaekojast]. Uus Eesti, 18. detsember 1937, nr 344, lk 6

Isiklikku
Tema abikaasa Angelika Kindsvater oli pärit ühest vanast volgasakslaste perekonnast (sündinud Saratovi lähedal), poeg Aleksander Ipsberg oli skulptor. Tema kälimees oli eesti kirikuõpetaja Voldemar Sibbul.

Viited

Kirjandus
"Altkäe maksu kunstnikud". Rahvaleht nr 43, 11. aprill 1933. Lk 4
Karl Ipsberg. Ühe sirge mehe elukäik. Eesti Päevalehe AS 2010. ISBN 9789949452958
Toomas Hiio arvustus. "Eesti mälu: Karl Ipsberg "Ühe sirge mehe elukäik"". Eesti Päevaleht, 1. oktoober 2010

Välislingid
Eesti kommunismiohvrid 1940–1991

Kategooria:Asutava Kogu liikmed
Kategooria:I Riigikogu liikmed
Kategooria:II Riigikogu liikmed
Kategooria:Eesti Maarahva Liidu poliitikud‎
Kategooria:Põllumeestekogude poliitikud
Kategooria:Valgetähe II klassi teenetemärgi kavalerid
Kategooria:Püha Anna I klassi ordeni kavalerid
Kategooria:Tallinna Tehnikaülikooli rektorid
Kategooria:Eesti ehitusinsenerid
Kategooria:Eesti raudteelased
Kategooria:Tallinna Toompea Kaarli koguduse liikmed
Kategooria:Riia Tehnikaülikooli vilistlased
Kategooria:Korporatsioon Vironia liikmed
Kategooria:Eestlased Venemaal
Kategooria:Hukatud Eesti poliitikud
Kategooria:Sündinud 1870
Kategooria:Surnud 1943